সমাজর বহু গিরি-গিথানিয়ে মাততারা-বিপিনে যেতা করেছে উতা নিজর নাঙরকা বুলিয়া করেছেতা। সমাজরকা বুলিয়া কিতা করেছেতা? তা নিজর স্বার্থরকা বুলিয়া নিজরে মৈতেয়গ বুলিয়া পরিচয় দেছিল। কিন্তু উহান হায়হান নাগৈ। উহানর বিষয়ে গিরকে বিভিন্ন সময়ে স্পষ্ট মাতিয়া গেছেগা। মোরে মণিপুরে পরিচয় করুৱাছেগ ই.নীলকান্ত সিংহ গিরকে। তা উচচ-শিক্ষিত স্কলারগ যদি অউ তার মনহান শিল্পীআগর ডেকি। তা মাতেছিল-শিল্পীর ভিতরে কোন খ্রীষ্টান নেই,কোন মুসলমান নেই,কোন হিন্দু নেই, কোন বাঙালী নেই, কোন মণিপুরী নেই। কিন্ত্ত শিল্পী আছিতাই হাবিব জাতর ভিতরে। তা উপেইর মানুরে মাতেছিল-আপনারা বিপিনরে বিচার করবাঙ কাছাড়র মানুগ বুলিয়া নাগৈ, বিচার করবাঙ হুদ্দা শিল্পী আগ বুলিয়া হে।